FI Euroopan unionin virallinen lehti L 162/33

KOMISSION TÄYTÄNTÖÖNPANOASETUS (EU) 2015/1013,

annettu 25 päivänä kesäkuuta 2015,

huumausaineiden lähtöaineista annettua Euroopan parlamentin ja neuvoston asetusta (EY) N:o 273/2004 ja unionin ja kolmansien maiden välisen huumausaineiden lähtöaineiden kaupan valvontaa koskevista säännöistä annettua neuvoston asetusta (EY) N:o 111/2005 koskevista säännöistä

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon huumausaineiden lähtöaineista 11 päivänä helmikuuta 2004 annetun Euroopan parlamentin ja neuvoston asetuksen (EY) N:o 273/2004 (1) ja erityisesti sen 14 artiklan,

ottaa huomioon unionin ja kolmansien maiden välisen huumausaineiden lähtöaineiden kaupan valvontaa koskevista säännöistä 22 päivänä joulukuuta 2004 annetun neuvoston asetuksen (EY) N:o 111/2005 (2) ja erityisesti sen 6 artiklan 3 kohdan, 9 artiklan 2 kohdan kolmannen alakohdan ja 28 artiklan,

sekä katsoo seuraavaa:

(1) Komission asetuksessa (EY) N:o 1277/2005 (3) annetaan säännökset asetuksen (EY) N:o 273/2004 ja asetuksen (EY) N:o 111/2005 täytäntöönpanosta huumausaineiden lähtöaineiden alalla. Sekä asetusta (EY) N:o 273/2004 ja asetusta (EY) N:o 111/2005 on muutettu asetuksen (EY) N:o 1277/2005 antamisen jälkeen, jotta niihin voidaan sisällyttää valtuudet antaa delegoituja ja täytäntöönpanosäädöksiä perussopimuksen 290 ja 291 artiklan mukaisesti. Tämän vuoksi olisi annettava uudet säännöt uusien valtuuksien mukaisesti.

(2) Vaikka asetuksessa (EY) N:o 273/2004 käsitellään unionin sisäistä kauppaa ja asetuksessa (EY) N:o 111/2005 kansainvälistä kauppaa, monet säännökset ovat yhteisiä molemmille asetuksille. Yhdenmukaisuuden varmistamiseksi on perusteltua antaa yksi ainoa täytäntöönpanosäädös, joka kattaa molemmat asetukset.

(3) Oikeusvarmuuden ja tämän asetuksen säännösten yhdenmukaisen täytäntöönpanon varmistamiseksi on tarpeen määritellä ”toimitilat”.

(4) Voimassa olevat säännökset, jotka koskevat menettelysääntöjä lupien myöntämiselle, menettelyä ja muotoa kaupan valvomiseksi tarvittavien tietojen toimittamiselle sekä tuonti- ja vientilupien muotoa ja käsittelyä, ovat osoittautuneet toimiviksi ja niitä olisi sen vuoksi olennaisilta osin edelleen sovellettava tämän asetuksen nojalla.

(5) Asetuksessa (EY) N:o 273/2004 ja asetuksessa (EY) N:o 111/2005 määriteltyjen, rekisteröintien myöntämistä toimijoille ja käyttäjille koskevien menettelysääntöjen olisi vastattava lupien myöntämiseen sovellettavia menettelysääntöjä.

(6) Tietojen laadun ja yhdenmukaisuuden varmistamiseksi ja päällekkäisyyden välttämiseksi tiedoissa, jotka lisätään huumausaineiden lähtöaineita koskevaan eurooppalaiseen tietokantaan, kunkin jäsenvaltion olisi nimettävä yksi yksittäinen yhteyspiste, joka toimittaa tiedot tietokantaan. Tiedot olisi toimitettava ilman kohtuuttomia viiveitä. Lupaa tai rekisteröintiä koskevien tietojen olisi sisällettävä tiedot, jotka mahdollistavat luvan tai rekisteröinnin saaneen toimijan tai käyttäjän yksilöimisen, ja tiedot luvan tai rekisteröinnin kattamista aineista. Tietoihin pääsy olisi rajoitettava siihen, mikä on ehdottomasti tarpeen, jotta viranomaiset voivat hoitaa tehtävänsä.

(7) Siirtymäsäännösten olisi sallittava ennen tämän asetuksen voimaantuloa laadittujen, aiempien sääntöjen mukaisten paperilomakkeiden käyttäminen, kunnes kyseiset paperilomakkeet on käytetty loppuun.

(8) Tässä asetuksessa säädetyt toimenpiteet ovat huumausaineiden lähtöaineita käsittelevän komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Kohde

Tässä asetuksessa vahvistetaan asetuksen (EY) N:o 273/2004 ja asetuksen (EY) N:o 111/2005 täytäntöönpanemista varten yhdenmukaiset menettelysäännöt, jotka koskevat lupien ja rekisteröintien myöntämistä toimijoille ja käyttäjille sekä näiden toimijoiden ja käyttäjien merkitsemistä huumausaineiden lähtöaineita koskevaan eurooppalaiseen tietokantaan, toimijoiden toimittamia kaupan valvomiseksi tarvittavia tietoja sekä huumausaineiden lähtöaineiden vienti- ja tuontilupia.

2 artikla

Määritelmät

Tätä asetusta sovellettaessa ’toimitiloilla’ tarkoitetaan toimijan kussakin yksittäisessä paikassa käytössä olevia rakennuksia ja maa-aluetta.

3 artikla

Lupien myöntämismenettely

1. Toimijan tai käyttäjän on tehtävä toimivaltaiselle viranomaiselle hakemus asetuksen (EY) N:o 273/2004 3 artiklan 2 kohdassa tai asetuksen (EY) N:o 111/2005 6 artiklan 1 kohdassa tarkoitetun luvan hankkimiseksi kirjallisena tai sähköisesti sen mukaan, mitä kyseessä oleva jäsenvaltio on määrännyt.

Hakemus katsotaan täydelliseksi, kun se sisältää kaikki komission delegoidun asetuksen (EU) 2015/1011 (4) 3 artiklan 2 kohdan b alakohdassa luetellut tiedot.

2. Lupahakemusta arvioidessaan toimivaltainen viranomainen voi ottaa huomioon myös aiemmat arvioinnit tai tarkastukset, joita neuvoston asetuksen (ETY) N:o 2913/92 (5) 5 a artiklassa määritetyn valtuutetun talouden toimijan aseman omaavasta hakijana olevasta toimijasta on tehty, siinä määrin kuin niillä on merkitystä luvan myöntämisen edellytysten tarkastelulle.

Poiketen siitä, mitä tämän asetuksen 3 artiklan 1 kohdassa säädetään, toimivaltainen viranomainen voi sallia sen, että valtuutetun talouden toimijan aseman omaavat toimijat eivät toimita kaikkia delegoidun asetuksen (EU) 2015/1011 3 artiklan 2 kohdan b alakohdassa lueteltuja tietoja.

3. Toimivaltaisen viranomaisen on ensin arvioitava hakemuksen täydellisyys.

Jos hakemuksen ei katsota olevan täydellinen, toimivaltaisen viranomaisen on ilmoitettava siitä hakijalle ja pyydettävä hakijaa toimittamaan puuttuvat tiedot tai tarvittavat lisätiedot.

Jos hakemuksen katsotaan olevan täydellinen, toimivaltaisen viranomaisen on vahvistettava täydellisen hakemuksen vastaanottaminen hakijalle.

4. Toimivaltaisen viranomaisen on tehtävä päätös luvan myöntämisestä tai sen myöntämättä jättämisestä 60 työpäivän kuluessa täydellisen hakemuksen vastaanottamisesta, kun kyseessä on uusi lupa, ja 30 työpäivän kuluessa, kun kyseessä on luvan uusiminen.

5. Päätös siitä, ettei lupaa myönnetä, on perusteltava ja annettava tiedoksi hakijalle sähköisesti tai kirjallisesti.

6. Lupa voi kattaa asetuksessa (EY) N:o 273/2004 ja asetuksessa (EY) N:o 111/2005 tarkoitetut toimet.

4 artikla

Luvan laajuus

Toimivaltainen viranomainen voi myöntää luvan, joka

a) kattaa kaikki luokitellut aineet ja kaikki toiminnat tietyssä toimitilassa; tai

b) kattaa kaikki luokitellut aineet ja kaikki toiminnat tietyssä jäsenvaltiossa;

5 artikla

Luvan muoto

Asetuksen (EY) N:o 273/2004 3 artiklan 2 kohdassa tai asetuksen (EY) N:o 111/2005 6 artiklan 1 kohdassa tarkoitettu lupa myönnetään tämän asetuksen liitteessä I esitetyssä muodossa.

6 artikla

Myöhemmät muutokset

Jos lupaa koskevassa hakemuksessa esitetyt muut kuin täytäntöönpanoasetuksen (EU) 2015/1011 3 artiklan 9 kohdassa esitetyt tiedot ovat muuttuneet luvan myöntämisen jälkeen, luvanhaltijan on ilmoitettava tästä toimivaltaiselle viranomaiselle sähköisesti tai kirjallisesti 10 työpäivän kuluessa muutoksesta.

Jos delegoidun asetuksen (EU) 2015/1011 3 artiklassa tarkoitetut edellytykset täyttyvät edelleen muutoksen jälkeen ja muutettavat tiedot sisältyvät lupaan, toimivaltaisen viranomaisen on muutettava lupaa vastaavasti.

7 artikla

Lupien voimassaolo, voimassaolon keskeyttäminen ja luvan peruuttaminen

1. Jos luvan voimassaolo on päättynyt tai jos lupa on peruutettu, luvanhaltijan on palautettava lupa, joka ei enää ole voimassa, toimivaltaiselle viranomaiselle 10 työpäivän kuluessa voimassaolon päättymispäivästä tai peruutuspäivästä.

2. Jos toimivaltainen viranomainen päättää keskeyttää luvan voimassaolon tai peruuttaa luvan, päätös on toimitettava luvanhaltijalle sähköisesti tai kirjallisesti, ja siinä on esitettävä perusteet luvan voimassaolon keskeyttämiselle tai luvan peruuttamiselle.

8 artikla

Erityisluvat

Tämän asetuksen 3–7 artiklaa ei sovelleta asetuksen (EY) N:o 273/2004 3 artiklan 2 kohdassa tarkoitettuihin erityislupiin.

9 artikla

Rekisteröintimenettely

1. Edellä olevaa 3, 4, 6 ja 7 artiklaa sovelletaan asetuksen (EY) N:o 273/2004 3 artiklan 6 kohdan tai asetuksen (EY) N:o 111/2005 7 artiklan 1 kohdan mukaiseen rekisteröintimenettelyyn.

2. Asetuksen (EY) N:o 273/2004 3 artiklan 6 kohdan tai asetuksen (EY) N:o 111/2005 7 artiklan 1 kohdan mukainen rekisteröinti myönnetään liitteessä II esitetyssä muodossa.

3. Poiketen siitä, mitä 2 kohdassa säädetään, toimivaltainen viranomainen voi myöntää rekisteröinnin ennen tämän asetuksen voimaantuloa painetulla lomakkeella ja ennen tämän asetuksen voimaantuloa voimassa olleiden kansallisten säännösten mukaisesti, kunnes kyseiset paperilomakkeet on käytetty loppuun.

4. Edellä olevaa 1, 2 ja 3 artiklaa ei sovelleta asetuksen (EY) N:o 273/2004 3 artiklan 6 kohdassa tarkoitettuihin erityisrekisteröinteihin.

10 artikla

Kaupan valvomiseen tarvittavat tiedot

1. Asetuksen (EY) N:o 273/2004 liitteen luokkiin 1 ja 2 luokiteltujen aineiden osalta toimijoiden on toimitettava kyseisen asetuksen 8 artiklan 2 kohdassa tarkoitetut tiedot sähköisesti tai kirjallisesti sen mukaan, mitä kyseessä oleva jäsenvaltio on määrännyt, ennen kunkin kalenterivuoden 15 päivää helmikuuta.

2. Toimijoiden on toimitettava asetuksen (EY) N:o 111/2005 9 artiklan 2 kohdassa tarkoitetut tiedot sähköisesti tai kirjallisesti sen mukaan, mitä kyseessä oleva jäsenvaltio on määrännyt, ennen kunkin kalenterivuoden 15 päivää helmikuuta.

3. Toimijan on toimitettava 1 ja 2 kohdassa tarkoitetut vuosikertomukset, vaikka kyseisenä vuonna ei olisi ollut liiketoimia.

11 artikla

Vienti- ja tuontiluvat

1. Asetuksen (EY) N:o 111/2005 28 artiklassa tarkoitettujen vientilupien on oltava tämän asetuksen liitteen III mukaisessa ja mainitussa artiklassa tarkoitettujen tuontilupien tämän asetuksen liitteen IV mukaisessa muodossa.

Poiketen siitä, mitä ensimmäisessä alakohdassa säädetään, kohta, jossa ilmoitetaan luvan numero, voi olla erimuotoinen tapauksissa, joissa vienti- tai tuontilupa myönnetään sähköisesti.

2. Tuontilupa on laadittava neljänä kappaleena, jotka numeroidaan 1–4. Kappale nro 1 jää luvan myöntävälle viranomaiselle. Kappaleet nro 2 ja nro 3 seuraavat luokitellun aineen mukana, ja ne on esitettävä tullitoimipaikassa, jossa vientiä koskeva tulli-ilmoitus tehdään, ja tämän jälkeen toimivaltaiselle viranomaiselle toimipaikassa, jossa aineet poistuvat unionin tullialueelta. Poistumispaikan toimivaltaisen viranomaisen on palautettava kappale nro 2 luvan myöntäneelle viranomaiselle. Kappale nro 3 seuraa luokiteltujen aineiden mukana tuojamaan toimivaltaiselle viranomaiselle. Viejä säilyttää kappaleen nro 4.

3. Tuontilupa on laadittava neljänä kappaleena, jotka numeroidaan 1–4. Kappale nro 1 jää luvan myöntävälle viranomaiselle. Luvan myöntävä viranomainen lähettää kappaleen nro 2 viejämaan toimivaltaiselle viranomaiselle. Kappale nro 3 seuraa luokitellun aineen mukana toimipaikasta, jossa aineet saapuvat unionin tullialueelle, tuojan toimitiloihin asti; tuoja lähettää tämän kappaleen luvan myöntäneelle viranomaiselle. Tuoja säilyttää kappaleen nro 4.

4. Kukin vienti- tai tuontilupa saa kattaa enintään kaksi luokiteltua ainetta.

5. Luvat on annettava yhdellä tai useammalla unionin virallisista kielistä. Luvan on oltava A4-kokoinen ja siinä on oltava painettu aaltomainen taustakuvio, jonka ansiosta mekaanisin tai kemiallisin keinoin tehdyt väärennökset voidaan havaita paljain silmin, paitsi jos luvat myönnetään sähköisesti.

6. Jäsenvaltiot voivat painaa lupalomakkeet itse tai antaa niiden painamisen hyväksymiensä kirjapainojen tehtäväksi. Jälkimmäisessä tapauksessa jokaisessa lupalomakkeessa on oltava maininta tästä hyväksymisestä sekä kirjapainon nimi ja osoite tai merkki, josta kirjapaino voidaan tunnistaa.

7. Poiketen siitä, mitä 1–6 kohdassa säädetään, jäsenvaltio voi myöntää vienti- tai tuontiluvan ennen tämän asetuksen voimaantuloa painetulla, komission asetuksen (EY) N:o 1277/2005 mukaisella lomakkeella, kunnes kyseiset paperilomakkeet on käytetty loppuun.

8. Yksinkertaistettua menettelyä noudattaen myönnetyt vientiluvat on laadittava käyttäen liitteessä III vahvistettujen lomakkeiden kappaleita nro 1, 2 ja 4. Kappale nro 1 jää luvan myöntävälle viranomaiselle. Kappale nro 2 ja nro 4 jäävät viejälle. Viejän on ilmoitettava kutakin vientitapahtumaa koskevat yksityiskohtaiset tiedot kappaleen nro 2 kääntöpuolella, erityisesti kuhunkin vientitapahtumaan liittyvän luokitellun aineen määrä ja jäljelle jäävä määrä. Kappale nro 2 on esitettävä tullitoimipaikassa, kun tulli-ilmoitus tehdään. Tullitoimipaikan on vahvistettava yksityiskohdat ja palautettava kappale nro 2 viejälle.

9. Toimijan on lisättävä luvan numero ja ilmaisu ”yksinkertaistettua menettelyä noudattaen myönnetty vientilupa” kutakin vientitapahtumaa koskevaan tulli-ilmoitukseen. Kun poistumistullitoimipaikka ei sijaitse unionin tullialueelta poistumisen paikassa, tiedot on mainittava vientilähetyksen mukana olevissa asiakirjoissa.

10. Viejän on palautettava kappale nro 2 luvan myöntäneelle viranomaiselle 10 työpäivän kuluessa yksinkertaistettua menettelyä noudattaen myönnetyn vientiluvan voimassaoloajan päättymisestä.

12 artikla

Toimijoiden ja käyttäjien lisääminen huumausaineiden lähtöaineita koskevaan eurooppalaiseen tietokantaan

1. Luvan tai rekisteröinnin saaneiden toimijoiden ja käyttäjien merkitsemiseksi huumausaineiden lähtöaineita koskevaan eurooppalaiseen tietokantaan asetuksen (EY) N:o 273/2004 3 artiklan 7 kohdan mukaisesti kunkin jäsenvaltion on nimettävä yksi yhteyspiste ja ilmoitettava yhteystiedot komissiolle.

2. Vastuussa olevan yhteyspisteen on toimitettava kaikki tarvittavat tiedot sähköisesti 30 työpäivän kuluessa luvan tai rekisteröinnin myöntämisestä. Kun kyseessä oleva toimija tai käyttäjä ilmoittaa toimivaltaiselle viranomaiselle asiaa koskevien tietojen muutoksista tai kun luvan tai rekisteröinnin voimassaoloaika keskeytetään tai lupa tai rekisteröinti peruutetaan, vastuussa olevan yhteyspisteen on päivitettävä tiedot 30 työpäivän kuluessa muutosten hyväksymisestä tai luvan tai rekisteröinnin voimassaoloajan keskeyttämisestä tai luvan tai rekisteröinnin peruuttamisesta.

3. Komissio varmistaa, että

a) sähköinen tietojensiirto on suojattu;

b) tietokanta on rajoitettu ja siihen on pääsy ainoastaan jäsenvaltioiden nimeämillä virkamiehillä ja eurooppalaisesta tietokannasta vastaavilla komission virkamiehillä.

4. Komission ja toimivaltaisten viranomaisten on toteutettava kaikki tarvittavat toimenpiteet sen varmistamiseksi, että tietokannassa olevia toimijoita ja käyttäjiä koskevia tietoja käytetään ainoastaan nimettyjen virkamiesten ja komission virkamiesten virallisissa tehtävissä.

5. Toimijoita ja käyttäjiä koskevissa tiedoissa on oltava täydellinen nimi, osoite, luvan tai rekisteröinnin numero, luvan tai rekisteröinnin voimassaolotilanne sekä kyseessä olevan luvan tai rekisteröinnin kattamien luokiteltujen aineiden nimi ja CN-koodi.

6. Komission on säilytettävä tiedot luvista ja rekisteröinneistä, joiden voimassaolo on päättynyt tai jotka on peruttu, saatavilla tietokannassa vähintään kolmen vuoden ajan voimassaolon päättymispäivästä tai peruutuspäivästä.

13 artikla

Voimaantulo ja soveltaminen

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä kesäkuuta 2015. Komission puolesta Puheenjohtaja Jean-Claude JUNCKER

(1) EUVL L 47, 18.2.2004, s. 1.

(2) EUVL L 22, 26.1.2005, s. 1.

(3) Komission asetus (EY) N:o 1277/2005, annettu 27 päivänä heinäkuuta 2005, huumausaineiden lähtöaineista annetun Euroopan parlamentin ja neuvoston asetuksen (EY) N:o 273/2004 ja yhteisön ja kolmansien maiden välisen huumausaineiden lähtöaineiden kaupan valvontaa koskevista säännöistä annetun neuvoston asetuksen (EY) N:o 111/2005 täytäntöönpanosäännöistä (EUVL L 202, 3.8.2005, s. 7).

(4) Komission delegoitu asetus (EU) 2015/1011, annettu 24 päivänä huhtikuuta 2015, huumausaineiden lähtöaineista annetun Euroopan parlamentin ja neuvoston asetuksen (EY) N:o 273/2004 ja unionin ja kolmansien maiden välisen huumausaineiden lähtöaineiden kaupan valvontaa koskevista säännöistä annetun neuvoston asetuksen (EY) N:o 111/2005 täydentämisestä sekä komission asetuksen (EY) N:o 1277/2005 kumoamisesta (katso tämän virallisen lehden sivu 12)

(5) Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1.)

LIITE I Huomautukset 1. Malli ei ole asettelultaan sitova. 2. Järjestysnumerot ja mallin teksti ovat sitovia. Lihavoidulla tekstillä osoitettujen kohtien täyttäminen on pakollista. 3. Tietoja eri kohdista: Kohta 1 (luvanhaltija): Voidaan lisätä vastuuhenkilön nimi. Kohta 3 (voimassaolo/päättymispäivä): Merkitään päättymisajankohta tai tarkennetaan, onko luvanhaltijoiden osoitettava enintään kolmen vuoden välein, että luvan myöntämisedellytykset täyttyvät edelleen. Kohta 4 (luokitellut aineet): Luokitellun aineen nimi, sellaisena kuin se mainitaan liitteessä, tai seoksen tai luonnontuotteen yhteydessä sen nimi sekä seoksen tai luonnontuotteen sisältämän luokitellun aineen nimi, sellaisena kuin se mainitaan liitteessä. Suolat on ilmoitettava tarvittaessa. Kohta 4 (CN-koodi): CN-koodin lisäksi voidaan antaa CAS-numero. Kohta 4 (toimi): Vienti, tuonti ja/tai välitystoiminta. Tuonnin yhteydessä on mainittava soveltuvin osin, onko kyseessä varastointi, työstäminen, jalostus, käyttö, tavanomainen käsittely ja/tai luovutus vapaaseen liikkeeseen. Asetuksen (EY) N:o 273/2004 soveltamisalaan kuuluvien toimien osalta on mainittava, onko kyseessä varastointi, tuotanto, valmistus, jalostus, kauppa, jakelu ja/tai välitys. Kohta 4 (toimitilat): Asetuksen (EY) N:o 111/2005 2 artiklassa tarkoitetun välitystoiminnan yhteydessä ei tarvitse mainita toimitiloja. 4. Jäsenvaltiot voivat lisätä lomakkeeseen kansalliseen käyttöön tarkoitettuja kohtia. Nämä kohdat merkitään järjestysnumeron ja suuraakkosen yhdistelmällä (esim. 4A). 5. Henkilötietojen suoja Kun Euroopan komissio käsittelee tässä asiakirjassa olevia henkilötietoja, sovelletaan yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta annettua Euroopan parlamentin ja neuvoston asetusta (EY) N:o 45/2001. Kun jäsenvaltion toimivaltainen viranomainen käsittelee tässä asiakirjassa olevia henkilötietoja, sovelletaan kansallisia määräyksiä, joilla direktiivin 95/46/EY säännökset siirrettiin osaksi kansallista lainsäädäntöä. Henkilötietojen käsittelyn tarkoituksena on valvoa huumausaineiden lähtöaineiden kauppaa unionissa asetuksen (EY) N:o 273/2004, sellaisena kuin se on muutettuna asetuksella (EU) N:o 1258/2013, mukaisesti sekä huumausaineiden lähtöaineiden kauppaa unionin ja kolmansien maiden välillä asetuksen (EY) N:o 111/2005, sellaisena kuin se on muutettuna asetuksella (EU) N:o 1259/2013, mukaisesti. Rekisterinpitäjä tietojen käsittelyn osalta on sen maan toimivaltainen viranomainen, jossa hakemus on jätetty. Luettelo toimivaltaisista viranomaisista on Euroopan komission verkkosivustolla. http://ec.europa.eu/taxation_customs/resources/documents/customs/customs_controls/drugs_precursors/legislation/national_competent_authorities.pdf Unionin ja kolmansien maiden välisen huumausaineiden lähtöaineiden kaupan valvontaa koskevista säännöistä annetun neuvoston asetuksen (EY) N:o 111/2005 17 artiklan mukaisesti komissio ja jäsenvaltioiden toimivaltaiset viranomaiset voivat tiettyjen huumaus- ja psykotrooppisten aineiden laittomaan valmistukseen yleisesti käytettävien aineiden valvomiseksi ja seuraamiseksi antaa tähän asiakirjaan sisältyviä henkilötietoja ja muita tietoja kolmansien maiden viranomaisille, tämän kuitenkaan rajoittamatta unionin tietosuojasäännösten soveltamista. Tietojen kohteella on oikeus tutustua itseään koskeviin, keskustietokannassa käsiteltäviin henkilötietoihin ja tarvittaessa oikeus oikaista tai poistaa niitä tai estää niihin tutustuminen asetuksen (EY) N:o 45/2001 mukaisesti tai sellaisten kansallisten määräysten mukaisesti, joilla direktiivin 95/46/EY säännökset siirrettiin osaksi kansallista lainsäädäntöä. Kaikki tutustumis-, oikaisu-, poisto- tai estämisoikeuden harjoittamista koskevat pyynnöt on toimitettava toimivaltaisille viranomaisille, joille hakemus jätettiin. Kyseiset viranomaiset käsittelevät nämä pyynnöt. Oikeusperusta henkilötietojen käsittelylle on asetuksen (EY) N:o 111/2005 33 artikla ja asetuksen (EY) N:o 273/2004 13 b artikla. Tähän asiakirjaan sisältyviä henkilötietoja ei säilytetä kauemmin kuin on tarpeen niihin tarkoituksiin, joita varten ne kerättiin. Riita-asiat voidaan siirtää asiaankuuluvan kansallisen tietosuojaviranomaisen käsiteltäviksi. Kansallisten tietosuojaviranomaisten yhteystiedot ovat Euroopan komission oikeusasioiden pääosaston verkkosivulla (http://ec.europa.eu/justice/data-protection/bodies/authorities/eu/index_en.htm#h2-1) Jos valitus koskee Euroopan komission suorittamaa tietojen käsittelyä, se on osoitettava Euroopan tietosuojavaltuutetulle: (http://www.edps.europa.eu/EDPSWEB/).

LIITE II Huomautukset 1. Malli ei ole asettelultaan sitova. 2. Järjestysnumerot ja mallin teksti ovat sitovia. Lihavoidulla tekstillä osoitettujen kohtien täyttäminen on pakollista. 3. Tietoja eri kohdista: Kohta 1 (rekisteröinnin haltija): Voidaan lisätä vastuuhenkilön nimi. Kohta 3 (voimassaolo/päättymispäivä): Merkitään voimassaolon alkamisajankohta ja tarvittaessa sen päättymisajankohta. Kohta 4 (luokitellut aineet): Luokitellun aineen nimi, sellaisena kuin se mainitaan liitteessä, tai seoksen tai luonnontuotteen yhteydessä sen nimi sekä seoksen tai luonnontuotteen sisältämän luokitellun aineen nimi, sellaisena kuin se mainitaan liitteessä. Suolat on ilmoitettava tarvittaessa. Kohta 4 (CN-koodi): CN-koodin lisäksi voidaan antaa CAS-numero. Kohta 4 (toimi): Vienti, tuonti ja/tai välitystoiminta. Tuonnin yhteydessä on mainittava soveltuvin osin, onko kyseessä varastointi, työstäminen, jalostus, käyttö, tavanomainen käsittely ja/tai luovutus vapaaseen liikkeeseen. Asetuksen (EY) N:o 273/2004 soveltamisalaan kuuluvien toimien osalta on mainittava, onko kyseessä varastointi, tuotanto, valmistus, jalostus, kauppa, jakelu ja/tai välitys. Kohta 4 (toimitilat): Asetuksen (EY) N:o 111/2005 2 artiklassa tarkoitetun välitystoiminnan yhteydessä ei tarvitse mainita toimitiloja. 4. Jäsenvaltiot voivat lisätä lomakkeeseen kansalliseen käyttöön tarkoitettuja kohtia. Nämä kohdat merkitään järjestysnumeron ja suuraakkosen yhdistelmällä (esim. 4A). 5. Henkilötietojen suoja Kun Euroopan komissio käsittelee tässä asiakirjassa olevia henkilötietoja, sovelletaan yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta annettua Euroopan parlamentin ja neuvoston asetusta (EY) N:o 45/2001. Kun jäsenvaltion toimivaltainen viranomainen käsittelee tässä asiakirjassa olevia henkilötietoja, sovelletaan kansallisia määräyksiä, joilla direktiivin 95/46/EY säännökset siirrettiin osaksi kansallista lainsäädäntöä. Henkilötietojen käsittelyn tarkoituksena on valvoa huumausaineiden lähtöaineiden kauppaa unionissa asetuksen (EY) N:o 273/2004, sellaisena kuin se on muutettuna asetuksella (EU) N:o 1258/2013, mukaisesti sekä huumausaineiden lähtöaineiden kauppaa unionin ja kolmansien maiden välillä asetuksen (EY) N:o 111/2005, sellaisena kuin se on muutettuna asetuksella (EU) N:o 1259/2013, mukaisesti. Rekisterinpitäjä tietojen käsittelyn osalta on sen maan toimivaltainen viranomainen, jossa hakemus on jätetty. Luettelo toimivaltaisista viranomaisista on Euroopan komission verkkosivustolla. http://ec.europa.eu/taxation_customs/resources/documents/customs/customs_controls/drugs_precursors/legislation/national_competent_authorities.pdf Unionin ja kolmansien maiden välisen huumausaineiden lähtöaineiden kaupan valvontaa koskevista säännöistä annetun neuvoston asetuksen (EY) N:o 111/2005 17 artiklan mukaisesti komissio ja jäsenvaltioiden toimivaltaiset viranomaiset voivat tiettyjen huumaus- ja psykotrooppisten aineiden laittomaan valmistukseen yleisesti käytettävien aineiden valvomiseksi ja seuraamiseksi antaa tähän asiakirjaan sisältyviä henkilötietoja ja muita tietoja kolmansien maiden viranomaisille, tämän kuitenkaan rajoittamatta unionin tietosuojasäännösten soveltamista. Tietojen kohteella on oikeus tutustua itseään koskeviin, keskustietokannassa käsiteltäviin henkilötietoihin ja tarvittaessa oikeus oikaista tai poistaa niitä tai estää niihin tutustuminen asetuksen (EY) N:o 45/2001 mukaisesti tai sellaisten kansallisten määräysten mukaisesti, joilla direktiivin 95/46/EY säännökset siirrettiin osaksi kansallista lainsäädäntöä. Kaikki tutustumis-, oikaisu-, poisto- tai estämisoikeuden harjoittamista koskevat pyynnöt on toimitettava toimivaltaisille viranomaisille, joille hakemus jätettiin. Kyseiset viranomaiset käsittelevät nämä pyynnöt. Oikeusperusta henkilötietojen käsittelylle on asetuksen (EY) N:o 111/2005 33 artikla ja asetuksen (EY) N:o 273/2004 13 b artikla. Tähän asiakirjaan sisältyviä henkilötietoja ei säilytetä kauemmin kuin on tarpeen niihin tarkoituksiin, joita varten ne kerättiin. Riita-asiat voidaan siirtää asiaankuuluvan kansallisen tietosuojaviranomaisen käsiteltäviksi. Kansallisten tietosuojaviranomaisten yhteystiedot ovat Euroopan komission oikeusasioiden pääosaston verkkosivulla (http://ec.europa.eu/justice/data-protection/bodies/authorities/eu/index_en.htm#h2-1) Jos valitus koskee Euroopan komission suorittamaa tietojen käsittelyä, se on osoitettava Euroopan tietosuojavaltuutetulle: (http://www.edps.europa.eu/EDPSWEB/).

LIITE III Huomautukset I. 1. Lupa on täytettävä jollakin unionin virallisista kielistä. Jos lupa täytetään käsin, se on täytettävä musteella painokirjaimin. 2. Hakijan on täytettävä kohdat 1, 3, 5, 7 ja 9–19 hakemuksen esittäessään. Kohdissa 7, 8, 10–13 ja 18 esitettävät tiedot voidaan toimittaa myöhemmin, jos ne eivät ole vielä tiedossa hakemusta esitettäessä. Tässä tapauksessa kohtaa 18 koskevat tiedot on toimitettava viimeistään silloin, kun vienti-ilmoitus tehdään, ja kohtien 7, 8 ja 10–13 lisätiedot on toimitettava tulliviranomaisille tai muulle viranomaiselle paikassa, jossa tavarat poistuvat unionin tullialueelta, ennen kuin lähetys tosiasiallisesti poistuu tullialueelta. 3. Kohdat 1, 5, 7 ja 9: Ilmoitetaan täydelliset nimet ja osoitteet (puhelin, faksi, sähköposti). 4. Kohta 5: Ilmoitetaan tarvittaessa kolmannen maan tuojan tuontilupaa koskevan asiakirjan viitenumero (esimerkiksi ”letter of no-objection”, tuontilupa, määrämaana olevan kolmannen maan muu lausunto). 5. Kohta 7: Ilmoitetaan vientitapahtumaan osallistuvan minkä tahansa muun toimijan, kuten ammattimaisten liikenteenharjoittajien, välittäjien ja tulliasioitsijoiden, täydellinen nimi ja osoite (puhelin, faksi, sähköpostiosoite). 6. Kohta 9: Ilmoitetaan henkilön tai yrityksen, jolle tavarat toimitetaan määrämaassa (ei ole välttämättä loppukäyttäjä), täydellinen nimi ja osoite (puhelin, faksi, sähköposti). 7. Kohta 10: Ilmoitetaan tarvittaessa jäsenvaltion, sataman, lentoaseman tai rajatoimipaikan nimi. 8. Kohta 11: Ilmoitetaan tarvittaessa maan, sataman, lentoaseman tai rajatoimipaikan nimi. 9. Kohta 12: Ilmoitetaan kaikki käytettävät kuljetusvälineet (esim. kuorma-auto, laiva, lentokone, juna jne.). Kun vientilupa kattaa useita vientitapahtumia, tätä kohtaa ei tarvitse täyttää. 10. Kohta 13: Kuvataan kuljetusreitti mahdollisimman tarkasti. 11. Kohdat 14 a, 14 b: Ilmoitetaan luokitellun aineen nimi, sellaisena kuin se mainitaan asetuksen (EY) N:o 111/2005 liitteessä, luokkaan 4 luokitellun lääkkeen kaupallinen nimi, lähetyksessä olevien yksiköiden määrä, kussakin yksikössä olevien tablettien tai ampullien määrä, yksittäisessä yksikössä (tablettia tai ampullia kohti) olevan luokitellun aineen sisältö tai seosten tai luonnontuotteiden yhteydessä niiden nimi ja 8-numeroinen CN-koodi sekä kaupallinen nimi. 12. Kohdat 15 a, 15 b: Ilmoitetaan luokitellun aineen 8-numeroinen CN-koodi, sellaisena kuin se mainitaan asetuksen (EY) N:o 111/2005 liitteessä. 13. Kohdat 16 a, 16 b: Luokkaan 4 kuuluvien aineiden osalta ilmoitetaan lääkelähetykseen sisältyvän luokitellun aineen kokonaisnettopaino. 14. Kohta 19: — Ilmoitetaan painokirjaimin hakijan nimi tai tarvittaessa hakemuksen allekirjoittavan valtuutetun edustajan nimi. — Hakijan tai valtuutetun edustajan allekirjoitus osoittaa kyseisen jäsenvaltion antamien yksityiskohtaisten sääntöjen mukaisesti, että kyseinen henkilö ilmoittaa kaikkien hakemuksessa annettujen tietojen olevan oikeita ja täydellisiä. Rajoittamatta rangaistussäännösten mahdollista soveltamista, ilmoituksen allekirjoittaja sitoutuu jäsenvaltioiden voimassa olevien säännösten nojalla vastamaan, että — ilmoituksessa annetut tiedot pitävät paikkansa, — kaikki liitteenä olevat asiakirjat ovat aitoja, — asetuksen (EY) N:o 111/2005 liitteessä lueteltujen luokiteltujen aineiden vientiin liittyviä kaikkia velvoitteita noudatetaan. — Kun lupa myönnetään tietokoneistetulla menettelyllä, hakijan allekirjoitus voi puuttua luvan tästä kohdasta, jos itse hakemus sisältää allekirjoituksen. II (Yksinkertaistettua menettelyä noudattaen myönnetty vientilupa) 1. Kun vientilupa myönnetään yksinkertaistettua menettelyä noudattaen, kohtia 7, 8, 10–13 ja 18 ei tarvitse täyttää. 2. Kappaleen nro 2 kääntöpuolella olevat kohdat 24–27 on täytettävä kunkin vientitapahtuman osalta. 3. Kohta 23: Ilmoitetaan sallittu enimmäismäärä ja nettopaino. Luokkaan 4 kuuluvien aineiden osalta ilmoitetaan lääkelähetykseen sisältyvän luokitellun aineen kokonaisnettopaino. Sarake 24: Kohdassa 1 ilmoitetaan käytettävissä oleva määrä ja kohdassa 2 osittainen vientimäärä. Luokkaan 4 kuuluvien aineiden osalta ilmoitetaan lääkelähetykseen sisältyvän luokitellun aineen kokonaisnettopaino. Sarake 25: Ilmoitetaan osittainen vientimäärä kirjaimin. Kohta 26: Tulli-ilmoituksen viitenumero ja päivämäärä. Henkilötietojen suoja Kun Euroopan komissio käsittelee tässä asiakirjassa olevia henkilötietoja, sovelletaan yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta annettua Euroopan parlamentin ja neuvoston asetusta (EY) N:o 45/2001. Kun jäsenvaltion toimivaltainen viranomainen käsittelee tässä asiakirjassa olevia henkilötietoja, sovelletaan kansallisia määräyksiä, joilla direktiivin 95/46/EY säännökset siirrettiin osaksi kansallista lainsäädäntöä. Henkilötietojen käsittelyn tarkoituksena on valvoa huumausaineiden lähtöaineiden kauppaa unionissa asetuksen (EY) N:o 273/2004, sellaisena kuin se on muutettuna asetuksella (EU) N:o 1258/2013, mukaisesti sekä huumausaineiden lähtöaineiden kauppaa unionin ja kolmansien maiden välillä asetuksen (EY) N:o 111/2005, sellaisena kuin se on muutettuna asetuksella (EU) N:o 1259/2013, mukaisesti. Rekisterinpitäjä tietojen käsittelyn osalta on sen maan toimivaltainen viranomainen, jossa hakemus on jätetty. Luettelo toimivaltaisista viranomaisista on Euroopan komission verkkosivustolla. http://ec.europa.eu/taxation_customs/resources/documents/customs/customs_controls/drugs_precursors/legislation/national_competent_authorities.pdf Unionin ja kolmansien maiden välisen huumausaineiden lähtöaineiden kaupan valvontaa koskevista säännöistä annetun neuvoston asetuksen (EY) N:o 111/2005 17 artiklan mukaisesti komissio ja jäsenvaltioiden toimivaltaiset viranomaiset voivat tiettyjen huumaus- ja psykotrooppisten aineiden laittomaan valmistukseen yleisesti käytettävien aineiden valvomiseksi ja seuraamiseksi antaa tähän asiakirjaan sisältyviä henkilötietoja ja muita tietoja kolmansien maiden viranomaisille, tämän kuitenkaan rajoittamatta unionin tietosuojasäännösten soveltamista. Tietojen kohteella on oikeus tutustua itseään koskeviin, keskustietokannassa käsiteltäviin henkilötietoihin ja tarvittaessa oikeus oikaista tai poistaa niitä tai estää niihin tutustuminen asetuksen (EY) N:o 45/2001 mukaisesti tai sellaisten kansallisten määräysten mukaisesti, joilla direktiivin 95/46/EY säännökset siirrettiin osaksi kansallista lainsäädäntöä. Kaikki tutustumis-, oikaisu-, poisto- tai estämisoikeuden harjoittamista koskevat pyynnöt on toimitettava toimivaltaisille viranomaisille, joille hakemus jätettiin. Kyseiset viranomaiset käsittelevät nämä pyynnöt. Oikeusperusta henkilötietojen käsittelylle on asetuksen (EY) N:o 111/2005 33 artikla ja asetuksen (EY) N:o 273/2004 13 b artikla. Tähän asiakirjaan sisältyviä henkilötietoja ei säilytetä kauemmin kuin on tarpeen niihin tarkoituksiin, joita varten ne kerättiin. Riita-asiat voidaan siirtää asiaankuuluvan kansallisen tietosuojaviranomaisen käsiteltäviksi. Kansallisten tietosuojaviranomaisten yhteystiedot ovat Euroopan komission oikeusasioiden pääosaston verkkosivulla (http://ec.europa.eu/justice/data-protection/bodies/authorities/eu/index_en.htm#h2-1) Jos valitus koskee Euroopan komission suorittamaa tietojen käsittelyä, se on osoitettava Euroopan tietosuojavaltuutetulle: (http://www.edps.europa.eu/EDPSWEB/).